من الاخير – نصر البحار
ماكو واحد طب حياتي وجاب خير
كلهه ما بيهه نفع من الاخير
شكو واحد يجي الي بهيئه ملاك
مدري شيدوس و شخص ثاني يصير
كلهه تتغير يكلبي الله وكيلك
واليحبك هذا هم عنده بديلك
لاتشيل اهموم غيرك شيل همك
تالي من توكع ولا واحد يشيلك
وكلشي فتره ويختفي
مايضل واحد وفي
العشك فتره الوفه فتره
ماكو واحد وفي يبقه طول عمره
ماكو واحد صاين وميخون عشره
من حياتي يالله كلكم طلعو بره
ماكو واحد حبني حب جدي وصريح
شكو واحد كلي احبك مو صحيح
المنتظرهم سند خيبو ضنو حيل
تالي منتظريني يمته اعثر و اطيح
لا سلامتهم ولا شي منهم احتاج
ماكو فد واحد يريح كلهم ازعاج
تاج راسي كبل جانو بس بعد لا
راسي منه اتبره اذا حطهم علي تاج
كلهه مابيهه نفع
كلبي منهم منشلع
تعبوني عذبوني
كل عمرهم خير ابد ماشوفوني
عاشرت عالم بكلشي كرهوني
و لو عليهم تبجي بيدي اشلع اعيوني
كلمات: ابو الحسن العقابي
ألحان: سيف عامر
2020